Document ID: 32009D0349

РЕШЕНИЕ НА СЪВЕТА
от 27 април 2009 година
за изпълнение на Обща позиция 2008/369/ОВППС относно ограничителни мерки по отношение на Демократична република Конго
(2009/349/ОВППС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Обща позиция 2008/369/ОВППС от 14 май 2008 г. относно ограничителни мерки по отношение на Демократична република Конго (1), и по-специално член 6 от нея, във връзка с член 23, параграф 2 от Договора за Европейския съюз,
като има предвид, че:
(1)
След приемането на 31 март 2008 г. на Резолюция 1807 (2008) на Съвета за сигурност на ООН („Резолюция 1807 (2008)“), Съветът прие Обща позиция 2008/369/ОВППС от 14 май 2008 г. относно ограничителни мерки по отношение на Демократична република Конго.
(2)
На 3 март 2009 г. Комитетът по санкциите, създаден съгласно Резолюция 1533 (2004) на Съвета за сигурност на Организацията на обединените нации, измени списъка на лица и образувания, за които се прилагат ограничителни мерки.
(3)
Списъците на лица и образувания, за които се прилагат ограничителни мерки,в приложението към Обща позиция 2008/369/ОВППС следва да се адаптират съответно. Списъците следва също така да се изменят, като се включи допълнителна информация за определени лица и образувания, както и да се изключи едно лице, определено на Комитета по санкциите,
РЕШИ:
Член 1
Списъците на лица и образувания, съдържащи се в приложението към Обща позиция 2008/369/ОВППС, се заменят със списъците, съдържащи се в приложението към настоящото решение.
Член 2
Настоящото решение поражда действие от датата на приемането му.
Член 3
Настоящото решение се публикува в Официален вестник на Европейския съюз.
Съставено в Люксембург на 27 април 2009 година.

Labels: 18
15
5